A **Universidade de Mogi das Cruzes** (UMC) é unha institución de ensino superior privada do Brasil. Está localizada en Mogi das Cruzes, no Estado de São Paulo. Foi fundada en 1964 e ofrece cursos de grao e posgrao en 2 campos, un en Mogi das Cruzes, no barrio da Vila Leopoldina, e o outro en Villa-Lobos/Lapa.

Historia
--------

O 10 de marzo de 1962 o professor e padre xesuíta Manoel Bezerra de Melo foi transferido pola súa orde do Río de Xaneiro para Mogi das Cruzes. Alí fundou o 28 de maio de 1962 unha escola de ensino fundamental chamada Organização Mogiana de Educação e Cultura. No ano seguinte Melo pasou a integrarse na Secretaría de Educación e Cultura do Estado de São Paulo, sendo nomeado director da División de Relacións Públicas da Secretaría. Tendo unha influencia crecente na rexión de Mogi das Cruzes, o padre Melo solicitou autorización ao Ministerio da Educación para implantar unha Facultade de Filosofía, Ciencias e Letras na cidade. Despois da análise documental, o conselleiro Newton Sucupira (do Consello Federal de Educación) autorizou en decembro de 1963 a apertura da Facultade de Filosofía, Letras e Ciencias de Mogi das Cruzes.

Co Golpe de Estado no Brasil de 1964, a Facultade sofreu atrasos na súa implantacón. O padre Melo pasou a buscar o apoio do presidente da Asemblea Lexislativa de São Paulo, o deputado Francisco Franco, e posteriormente de membros da Alianza Renovadora Nacional (ARENA), o partido gobernamental, para acelerar os trámites. despois dunha visita do presidente Castello Branco a Mogi, o padre Melo conseguiu reunirse co mesmo e obtivo a autorización para os primeiros cursos:

* Licenciatura en Letras (12 de abril de 1965)
* Filosofía

A partir de 1966, coa afiliación do padre Melo a ARENA e a súa elección como deputado federal por São Paulo, autorízanse novos cursos:

* Licenciatura/Bacharelato en Ciencias Biolóxicas (1 de marzo de 1967)
* Enxeñaría Civil (1 de maio de 1968)
* Bacharelato en Ciencias Contábeis (1 de marzo de 1969)

En maio de 1968 o Ministerio de Educación pasou a investir no aproveitamento de excedentes do proba de acceso á universidade e investiu 100 mil novos cruzeiros no Colexio Mogi das Cruzes para recibilos. Con estes recursos, a Facultade puido ampliar os seus cursos e recibir cada vez máis alumnos.

Notas
-----

1. ↑  A Universidade Arquivado 15 de novembro de 2021 en Wayback Machine..
2. 1 2  Manuel Bezerra de Melo. Biografía.
3. ↑  "Faculdade de Filosofia de Mogi das Cruzes". *Diário de Notícias*. 22 de decembro de 1963. Consultado o 2 de agosto de 2022.
4. ↑  Chico Ornelas (21 de xuño de 2015): "Revelações de Padre Melo" Arquivado 24 de setembro de 2015 en Wayback Machine.. *O Diário de Mogi*. Consultado o 7 de agosto de 2022.
5. ↑  "Universidade de Mogi das Cruzes". Ministerio de Educación de Brasil. Consultado o 7 de agosto de 2022.
6. ↑  *Jornal do Brasil*, 21 de maio de 1968. Consultado o 7 de agosto de 2022.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Universidade de Mogi das Cruzes*** |

### Ligazóns externas

* Páxina web oficial de Universidade.

|  |  |
| --- | --- |
| Control de autoridades | 
* Wd: Q10387895
* WorldCat
* VIAF: 128712221
* GRID: grid.412278.a
* ISNI: 0000000088489293
* LCCN: n77017609
* MAG: 98496276

 |